Navbahor (futbol klubi)

"Navbahor" proffesionasl futbol klubi (eng: PFC Navbahor Namangan) — 1978-yilda Namangan shahrida asos solingan. Ilk nomi Tekstilshik edi.

1980-yillarda Sobiq Ittifoq 2-ligasi Sharqiy Zonasida nomi bilan toʻp sura boshlagan. 1992-yildan esa Oʻzbekiston Oliy Ligasida Navbahor nomi ostida muntazam ishtirok eta boshladi. Jamoa Namangan shahridagi Navbahor Markaziy Stadionida toʻp suradi. Stadion oʻz bagʻriga 21 mingdan ortiq muxlis sigʻdira oladi.

Tarix

SSSR Chempionatlarida 
„Navbahor“ futbol klubiga 1978-yilda asos solingan. Dastlabki yillarda — aniqrogʻi 1980-yillarda „Tekstilshik“ nomi bilan Sobiq Ittifoq chempionati 2-ligasi Sharqiy Zonasida toʻp sura boshlagan.  Jamoa oʻsha vaqtda „Tekstilshik“ nomi bilan sobiq ittifoq chempionati ikkinchi ligasining 5-mintaqasi bahslarida qatnashgan. 1980-yilga kelib „Tekstilshik“ nomi „Navbahor“ga oʻzgartirildi. Jamoa sobiq ittifoq chempionatlarida muvaffaqiyatli qatnashib, 1981-1982-yillarda ikkinchi liganing yettinchi mintaqasi jamoalari orasida faxrli uchinchi oʻrinni egalladi.

1984-1987-yillarda jamoa oʻz nomini „Avtomobilist“ga oʻzgartiradi. 1984 va 1986-yillarda namanganliklar „Paxtakor-79“ xotira turnirida gʻolib chiqishdi. „Navbahor“ aʼzolari oʻz mahoratlarini yil sayin oshirib, sobiq ittifoq 52-chempionatining ikkinchi liga beshinchi mintaqasida muvaffaqiyatli qatnashib, birinchi ligaga chiqish imkoniyatini beradigan „bufer“ mintaqa musobaqalarida ishtirok etish huquqini qoʻlga kiritishdi. Ikki mavsum „bufer“ mintaqada toʻp surgan „Navbahor“ 1990-yil yakuniga koʻra, birinchi liga yoʻllanmasiga ega boʻldi.

1987-yilning noyabr oyida „Navbahor“ Markaziy Osiyoda birinchi, sobiq ittifoqda Ukrainaning „Dnepr“ (Dnepropetrovsk) klubidan soʻng, ikkinchi boʻlib, xoʻjalik hisobidagi futbol klubi sifatida faoliyat yuritishni boshladi.

„Navbahor“ 1978-yildan 1991-yilga qadar sobiq ittifoq chempionati ikkinchi ligasining turli mintaqalarida qatnashib, 508ta uchrashuvda maydonga tushgan. Jamoa 245 ta oʻyinda gʻalaba qozonib, 100ta uchrashuvda durangga imzo chekkan boʻlsa, 163ta bahsda magʻlubiyatga uchragan. 702ta gol urib, oʻz darvozasidan 513ta toʻp oʻtkazib yuborgan.

1991-yili sobiq ittifoq chempionatining birinchi ligasida ishtirok etgan „Navbahor“ 42 ta oʻyinda 19 ta gʻalaba qayd etgan. Yettita bahsda durang kuzatilgan boʻlsa, 19ta uchrashuvda jamoa raqiblariga imkoniyatni boy bergan. Oʻsha yilgi chempionat yakunida „Navbahor“ 22ta jamoa orasida toʻqqizinchi oʻrinni egallagan.

Namanganliklar 1989-yildan 1991-yilgacha sobiq ittifoq kubogida ham 10ta oʻyin oʻtkazishgan. Jamoa oltita uchrashuvda zafar quchib, toʻrtta oʻyinda magʻlubiyatga uchragan. Mazkur uchrashuvlar davomida raqiblar darvozasiga 24ta gol urilgan. „Navbahor“ oʻz darvozasidan 12ta toʻp olib chiqqan. Jamoaning kubok bahslaridagi eng yirik gʻalabasi 1991-yili kuzatilgan. Oʻsha yili „Navbahor“ oʻz maydonida 1/32 final doirasida Chimkentning „Meliorator“ jamoasini 14:0 hisobida magʻlubiyatga uchratib, keyingi bosqich yoʻllanmasini qoʻlga kiritgandi.

Oʻzbekiston Chempionatlarida 
1992-yilda klub nomi „Navbahor“ deb oʻzgartirildi. SSSR parchalanib, Oʻzbekiston mustaqillikka erishgach (1991 -yil 2-yarmida), 1992-yilgi mavsumdan boshlab Oʻzbekiston milliy chempionatida oʻynay boshladi.

Oʻzbekiston chempionati tarixida 1-oʻrinni egallagan „Navbahor“ yana 16 ta jamoa bilan birga Oliy ligadan joy oldi. Debyut mavsumi yakuniga koʻra 5-oʻrinni egalladi va Oʻzbekiston kubogining 1-gʻolibiga aylandi.

Keyingi mavsumlarda ketma-ket uch marta (1993, 1994 va 1995) „Navbahor“ Oliy liga bronza medali sohibi, 1993-yilda Kubok finalchisi, 1995-yilda esa 2-marta Oʻzbekiston kubogini qoʻlga kiritdi.

1996-yilgi mavsumda klub 1-marta Oʻzbekiston chempioni boʻldi. Keyingi 3-yil davomida u yana bronza medali sohibi boʻldi va 1998-yilda oʻz tarixida 3-marta va hozircha oxirgi marta Oʻzbekiston kubogini qoʻlga kiritdi.

1999-yilda „Navbahor“  Oʻzbekiston Superkubogining 1-gʻolibi boʻldi. 2000-2002-yilgi mavsumlarda sovrinlarsiz klub qoldi, ammo 2003 va 2004-yillarda ketma-ket ikki marta bronza medalini qoʻlga kiritgan.

2005-yildan beri jamoa natijalarida malum darajada pasayish kuzatilib, namanganliklar chempionatning „oʻrta jamoasi“ deb ataladigan jamoalaridan biriga aylandi.

Keyingi mavsumlarda klubning eng yuqori yutugʻi 2017-yilgi mavsumdagi 5-oʻrin boʻldi. Ammo 2018-yilda (14-yildan soʻng) „Navbahor“ yana 9-marta Oʻzbekiston Superligasining bronza medallarini qoʻlga kiritib, Oʻzbekiston chempionati sovrindorlari qatoridan joy oldi. 2022-yil yakunlariga koʻra jamoa klub 24 yildan soʻng ilk bor Oʻzbekiston Kubogi finalida toʻp surdi, ammo, Nasaf jamoasiga magʻlub boʻlib ikkinchi oʻrinni egalladi. Oʻzbekiston Superligasida esa klub oʻz tarixida ilk bor kumush medallarini qoʻlga kiritdi.

Xalqaro Musobaqalar 
„Navbahor“ uch marta Osiyoning klublar oʻrtasidagi musobaqalarida ishtirok etgan. 1996/1997-yilgi mavsumda Oʻzbekiston kubogining amaldagi sohibi sifatida OFK klublar oʻrtasidagi ikkinchi nufuzli turnir — Osiyo kubogi egalari kubogida ishtirok etib, ikkinchi saralash bosqichida toʻxtagan edi.

1997/1998-yilgi mavsumda Namangan klubi Osiyo Chempionlar Kubogida (hozirgi OCHL deb ataladi) Oʻzbekistonning amaldagi chempioni sifatida ishtirok etib, guruhdan chiqa olmadi.

„Navbahor“ oʻz tarixida uchinchi va hozircha oxirgi marta 1999/2000-yilgi mavsumda Osiyo klublar musobaqasida qatnashgan. 1998-yilgi Oʻzbekiston Kubogining amaldagi sohibi sifatida Osiyo Kubogi egalari kubogida ishtirok etgan va yarim finalga qadar yetib borgan.

Klub afsonalari 
Jamoaning afsonaviy murabbiylaridan biri Viktor Jalilovdir. Viktor Jalilovning jamoa muvaffaqiyatidagi oʻrni beqiyos. Aynan u boshchiligida klub oʻz tarixida hozircha yagona boʻlib turgan chempionlikka erishgan. Murabbiy shuningdek, Oʻzbekiston Kubogida ham jamoa bilan gʻalabalarga erishgan.

Shuningdek, Mustafo Bayramov, Farhod Magomedov, Dmitriy Bashkevich, Eduard Mamotov, Gennadiy Denisov, Rustam Zabirov, Oleg Shatskix, Saydullo Tursunov, Tohir Madrahimov, Shuhrat Mirxoldorshoyev, Xayrullo Karimov singari jamoada toʻp surgan tajribali futbolchilarning ham jamoa tarixida oʻz oʻrni bor.

Sobiq ittifoq davrida „Navbahor“ Valixon Zunnunov, Viktor Orlov, Pyotr Boldirev, Sergey Dotsenko, Pavel Kim, Dmitriy Korneyev, Gennadiy Nedelkin, Valeriy Gladilin va Igor Volchok kabi taniqli murabbiylar boshqarishgan.

 Klub tarixidagi eng yaxshi toʻpurar — Shuhrat Mirxoldorshoyev — 140ta gol

 Eng koʻp oʻyin — Tohir Madrahimov — 259 ta oʻyin

Jamoa nomlari tarixi 

 1978-80: Tekstilshchik
 1980-83: Navbahor
 1983-87: Avtomobilchi
 1988-yil — Navbahor

Klub ramzlari 
2018-yilgi mavsum oldidan jamoada bir qator oʻzgarishlar boʻldi, bulardan biri jamoaga yangi logo tanlandi.

Stadion 
Klublar uyi 22 000 tomoshabinga moʻljallangan „Navbahor Markaziy“ stadionidir. 1989-yilda qurilgan stadion sigʻimiga koʻra (toʻliq qayta taʼmirdan avval 33000 muxlis sigʻar edi) mamlakatdagi eng katta futbol stadionlaridan biri boʻlgan. 2011-yilda klub stadionni rekonstruksiya qilish niyatida ekanligini eʼlon qildi va u uzoq vaqt davom etgan rekonstruksiya ishlari uchun yopildi. Qayta tiklash ishlari 2014-yil bahorida yakunlandi. 2014-yilning 29-may kuni „Barkamol avlod-2014“ sport oʻyinlarining tantanali ochilish marosimi bilan yangi taʼmirlangan stadionning tantanali ochilish marosimi boʻlib oʻtdi. Yangi joyning sigʻimi 22 000 kishi.

2012-14-yilgi mavsumlarda klub uy uchrashuvlarini Kosonsoy stadionida oʻtkazdi. Taʼmirlangan stadiondagi ilk rasmiy oʻyin 2014-yil 14-iyun kuni Liga doirasidagi „Navbahor“ — „Olmaliq“ uchrashuv boʻldi. Uchrashuvda mezbonlar 3:1 hisobida gʻalabaga erishadilar.

Yutuqlar 

 Oliy Liga: 1
 1996
 Oʻzbekiston Kubogi: 3
 1992, 1995, 1998
 Oʻzbekiston Superkubogi: 1
 1999

Mahalliy

OFK musobaqalaridagi ishtiroki 
 Osiyo Chempionlar ligasi: 1 marotaba
 Osiyo Chempionlar ligasi: Guruh bosqichi
 Osiyo kubogi egalari kubogi: 2 marotaba
 1996/97: 2-Bosqich
 1999/00: 4-oʻrin

Xalqaro Musobaqalarda natijalar 
Soʻnggi Oʻyin 2000-yil 15-aprelda boʻlib oʻtgan.

Raqobat

Muxlislar 
„Navbahor“da juda katta tarafdorlar va muxlislar armiyasi bor. Namangan klubining deyarli har bir uy uchrashuvida stadion toʻlib-toshgan.

Raqobat 
„Navbahor“ning asosiy raqiblari Fargʻonaning „Neftchi“ va Toshkentning „Paxtakor“ jamoalaridir. Bu klublar har qanday davrda oʻzaro raqobati yuqori darajada oʻtgan. Bundan tashqari Vodiyning yana bir jamoasi Andijonning „Andijon“ klubiga qarshi oʻziga xos derbi ham tarixga kirgan.

Jamoa tarkibi 
Eslatma: bayroqlar FIFA muvofiqlik qoidalariga koʻra belgilangan milliy terma jamoani koʻrsatadi. Oʻyinchilar FIFAga aʼzo boʻlmagan bir nechta fuqarolikka ega boʻlishlari mumkin.

Klub hodimlari 
  Otabek Samatov — Klub Prezidenti

Murabbiylar shtabi 
  Samvel Babayan — Bosh murabbiy
  Sergey Kovshov — Yordamchi Murabbiy
  Mustafo Bayramov — Yordamchi Murabbiy
„Navbahor“ U-21 yoshlar tarkibi murabbiyi Alisher Mahmudov.

„Navbahor- Women“ ayollar futbol jamoasi bosh murabbiyi Karima Yuldasheva.

"Navbahor' futzal jamoasi bosh murabbiyi Xurshid Tojiboyev.

Bosh murabbiylari tarxi 
  Sergey Dotsenko (1979-1984)
  Pavel Kim (1984-1987)
  Pyotr Boldiryov (1988-1989)
  Valeriy Gladilin (1989-1990)
  Igor Volchok (1990-1991)
  Birodar Abduraimov (1991-1992)
  Boris Boboyev (1992-1993)
  Usmon Asqaraliyev (1993-1994)
  Sharif Nazarov (1994-1995)
  Birodar Abduraimov (1995-1995)
  Nikolay Lyubartsev (1995-1996)
  Viktor Jalilov (1996-1997)
  Baxtiyor Boboyev (1997-1998)
  Leonid Ostroushko (1998-1998)
  Viktor Jalilov (1998-1999)
  Amet Memet (1999-2000)
  Valeriy Sinau (1999-2000)
  Farhod Magometov (1999-2000)
  Igor Volchok (2000-2003)
  Rahim Qurbonmammadov (2003-2004)
  Said Saidov (1999-2000)
  Rustam Zabirov (2005-2008)
  Eldor Sakaev (2008-2009)
  Rahim Qurbonmammadov (2009-2010)
  Viktor Jalilov (2010-2011)
  Mustafo Bayramov (2011-2013)
  Usmon Asqaraliyev (2013-2014)
  Baxtiyor Ashurmatov (2014-2015)
  Rashid Gʻafurov (2015-2016)
  Aleksandr Volkov (2016-2016)
  Ravshan Bozorov (2016-2016)
  Ilhom Moʻminjonov (2016-2018)
  Andrey Kanchelskis (2018-2019)
  Dejan Đurđević (2019-2020)
  Andrey Kanchelskis (2020-2020)
  Noʻmon Hasanov (2020-2021)
  Viktor Jalilov (2021-2021)
  Samvel Babayan (2021-yildan)

Mashxur futbolchilar

SSSR/Oʻzbekiston 

 Sobiq SSSR davlatlari

 Yevropa

 Janubiy Amerika

 Afrika

 Osiyo

Yana qarang 

 Oʻzbekiston futbol klublari Osiyo kuboklarida

Manbalar

Havolalar 

 Klub haqida futbolfacts.ru saytida maʼlumot
 Klub haqida wildstat.ru saytida maʼlumot
 Klubning rasmiy sayti — pfcnavbahor.uz
 Youtubedagi rasmiy klub kanali
 Klubning Telegramdagi rasmiy kanali t.me/fcnavbahor
 Transfermarkt.de saytida klub maʼlumotlari

Oʻzbekiston futbol klublari
1978-yilda tashkil topgan futbol klublari
Navbahor Namangan
Oʻzbekiston Superligasi jamoalari
Oʻzbekiston Superligasi chempionlari
Oʻzbekiston kubogi gʻoliblari
Oʻzbekiston Superkubogi gʻoliblari
Namangan viloyati futbol klublari
Namangan